CELEX: 31986R2739
Language: el
Date: 1986-09-03 00:00:00
Title: Κανονισμός (ΕΟΚ) αριθ. 2739/86 της Επιτροπής της 3ης Σεπτεμβρίου 1986 για την τροποποίηση του κανονισμού (ΕΟΚ) αριθ. 609/86 που καθορίζει τις ποσοστώσεις για το γάλα και τα γαλακτοκομικά προϊόντα που εφαρμόζονται κατά την εισαγωγή στην Ισπανία, προέλευσης τρίτων χωρών

Avis juridique important

|

31986R2739

Κανονισμός (ΕΟΚ) αριθ. 2739/86 της Επιτροπής της 3ης Σεπτεμβρίου 1986 για την τροποποίηση του κανονισμού (ΕΟΚ) αριθ. 609/86 που καθορίζει τις ποσοστώσεις για το γάλα και τα γαλακτοκομικά προϊόντα που εφαρμόζονται κατά την εισαγωγή στην Ισπανία, προέλευσης τρίτων χωρών  

Επίσημη Εφημερίδα αριθ. L 252 της 04/09/1986 σ. 0020

***** ΚΑΝΟΝΙΣΜΟΣ (ΕΟΚ) αριθ. 2739/86 ΤΗΣ ΕΠΙΤΡΟΠΗΣ  της 3ης Σεπτεμβρίου 1986  για την τροποποίηση του κανονισμού (ΕΟΚ) αριθ. 609/86 που καθορίζει τις ποσοστώσεις για το γάλα και τα γαλακτοκομικά προϊόντα που εφαρμόζονται κατά την εισαγωγή στην Ισπανία, προέλευσης τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 491/86 του Συμβουλίου της 25ης Φεβρουαρίου 1986 που καθορίζει τις λεπτομέρειες των ποσοτικών περιορισμών κατά την εισαγωγή στην Ισπανία ορισμένων γεωργικών προϊόντων προέλευσης τρίτων χωρών (1), και ιδίως το άρθρο 3 παράγραφος 1,  Εκτιμώντας:  ότι σύμφωνα με τον προαναφερόμενο κανονισμό, η αρχική ποσόστωση το 1986 για τα τυριά και το πηγμένο γάλα για τυρί, εκφρασμένη κατ' όγκο, καθορίζεται σε 4 % της μέσης ετήσιας ισπανικής παραγωγής κατά τα 3 τελευταία έτη πριν την προσχώρηση για τα οποία υπάρχουν διαθέσιμα στατιστικά στοιχεία·  ότι, λαμβανομένων υπόψη των στοιχείων που διαβίβασαν οι ισπανικές αρχές, ο κανονισμός (ΕΟΚ) αριθ. 609/86 της Επιτροπής (2) καθόρισε την εν λόγω ποσόστωση σε 4 943 τόνους· ότι, μετά τη λήψη νέων αριθμητικών στοιχείων, αποδεικνύεται αναγκαίο να αυξηθεί το μέγεθος της ποσόστωσης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 2 του κανονισμού (ΕΟΚ) αριθ. 609/86, ο όρος «4 943 τόνοι» αντικαθίστανται από τον όρο «5 100 τόνοι».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Σεπτεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 1. 3. 1986, σ. 25.  (2) ΕΕ αριθ. L 58 της 1. 3. 1986, σ. 33.